Komerčný pretek OZ CHPH Čadca – Praha – 27.09.2026

OZ CHPH Čadca usporiada komerčný pretek mladých holubov ročníka 2026 – Praha - Dubeč. Pretek je otvorený pre chovateľov, členov OZ CHPH Čadca.

Termín pretekov: nedeľa 27.09.2026, v prípade zlého počasia iný dohodnutý termín. 

Poplatok za nasadeného holuba je 1,- euro

Každý chovateľ môže nasadiť neobmedzený počet holubov.

Chovateľ z holubov nasadených na preteky Praha vyberie (označí) holuby, s ktorými sa chce zúčastniť komerčného preteku. Pri každom holubovi, s ktorým sa chovateľ zúčastní komerčného preteku musí byť na kontrolnom liste označenie „KP“. Na kontrolnom liste bude tak isto riadne zapísaná suma zaplatená za holuby nasadené na komerčný pretek.

Poplatky za nasadené holuby na KP vyberá vedúci NS alebo ním poverená osoba ihneď po nasadení holubov na preteky a tie odovzdá v obálke vodičovi s menným zoznamom a sumou pri zbere holubov. Komerčný pretek bude vyhodnotený pri minimálnom počte 150 nasadených (označených) holubov. V prípade menšieho počtu holubov, budú peňažné prostriedky vrátené chovateľom.  

Za správnosť všetkých údajov uvedených na nasadzovacom liste, je v prvom rade zodpovedný chovateľ. V prípade neodovzdania peňažných prostriedkov za všetky deklarované holuby (celý vklad za ZO) pred pretekom (po nasadení) bude celá ZO vyradená z ocenenia a tento neúplný vklad bude použitý na ocenenie pre ostatných účastníkov preteku. 

Ocenenie víťazov:
Ocenených bude prvých 30 doletených holubov. Z vybraných peňažných prostriedkov bude odpočítaných 10 eur na režijné náklady. Zvyšné vybrané prostriedky (vklad) budú rozdelené (po matematickom zaokrúhlení) nasledovne:

1. cena – 20 % vkladu
2. cena – 15 % vkladu 
3. cena – 10 % vkladu
4. – 5. cena – 5 % vkladu (celkovo 10 %)
6. – 10. cena – 3 % vkladu (celkovo 15 %)
11. – 20. cena – 2 % vkladu (celkovo 20 %)
21. – 30. cena – 1 % vkladu (celkovo 10 %)

Výsledky pretekov:
Holuby, ktoré sa zúčastnia komerčného preteku budú okrem spoločných výsledkov z daného preteku vyhodnotené aj v samostatných výsledkoch.

Všetka ostatná činnosť v nasadzovacích strediskách pri nasadzovaní holubov na preteky, pri uzatváraní a potom pri otváraní konštatovacích hodín sa riadi podľa pretekového poriadku SZ CHPH. 


V Čadci, dňa 24.09.2026 
Usporiadateľ pretekov: výbor OZ CHPH Čadca
